ร้านอาหารบัวทอง ตั้งอยู่บริเวณทางเข้าที่ว่าการอำเภอบางบัวทอง จ. นนทบุรี ภายในร้านบรรยากาศแบบ open air เมนูอาหารเป็นแบบไทยๆเน้นไปทางปลา เลยพลาดไม่ได้ที่จะสั่งเมนูปลา
-เมี่ยงปลากระพง ปลากระพงขนาดกำลังดีทอดจนกรอบ ราดด้วยน้ำยำรสชาติคล้ายๆปลากระพฃทอดน้ำปลา คือออกเค็มๆหวานๆแบบลงตัว โรยด้วย พริก ตะไคร้ หอมแดง มะนาว ขิง ผักชีซอย และถั่วลิสงกับพริกคั่ว
-ต้มยำปลาคังน้ำใส รสชาติจัดจ้านแบบไทย ครบรสทั้งเผ็ด เปรี้ยว เค็มหวานหน่อยๆ เครื่องต้มยำคล้ายๆต้มโคล้ง ตัวเนื้อปลาแน่นสดมาก ไม่มีกลิ่นคาวเลย 
-ทอดมันปลากราย ทอดมากำลังดีไม่แห้งรึชุ่มน้ำมันเกินไป มี 5 ชิ้นใหญ่ๆต่อ 1 จาน ตัวทอดมันเหนียวแน่นพอสมควรตามฉบับปลากราย ไม่ต้องจิ้มน้ำจิ้มก็อร่อย
-ผัดเผ็ดเก้ง เนื้อเก้งไม่เหนียวเลย คล้ายๆเนื้อหมู รสชาติเผ็ด ครบเครื่อง ให้เนื้อเก้งมาเยอะมากๆ

ข้อดี
-ราคาไม่แพง
-เมนูเยอะ
-อาหารอร่อย สด
-มีปุ่มกดเรียกพนักงาน

ข้อเสีย
-มาทานตอนกลางวันร้อนมาก ไม่มีห้องแอร์นะจ้ะ